
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 105

din 27 iunie 2013

privind  modificarea şi completarea art. 4 din Hotărârea Consiliului Local nr. 31/28.02.2013 privind însuşirea unor documentaţii  cadastrale

Consiliul Local al Municipiului Sighişoara, întrunit în şedinţă ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.13000/11.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia cadastrală, cu referire la imobilul situat în Municipiul Sighişoara, str. Crizantemelor nr. 7, însuşită prin art. 4 din Hotărârea Consiliului Local nr. 31/28.02.2013, articol care trebuie modificat în vederea finalizării operaţiunilor de înscriere a acestei documentaţii în cartea funciară;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, cu modificările şi completările ulterioare;

         Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr.12999/11.06.2013, prin care se propune modificarea şi completarea art. 4 din Hotărârea Consiliului Local nr. 31/28.02.2013 privind însuşirea unei documentaţii  cadastrale, cu privire la imobilul menţionat mai sus, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c”, (5) lit. „c” şi (9), art . 45 (3) şi a art.115 (1) lit. ,,b” din Legea nr. 215/2001, Legea Administraţiei Publice Locale, republicată, cu modificările  şi completările ulterioare;

H O T Ă R Ă Ş T E:

Art.1. Se aprobă modificarea şi completarea art. 4 din Hotărârea Consiliului Local nr. 31/28.02.2013 privind însuşirea unor documentaţii  cadastrale, care va avea următorul cuprins:

,,Se însuşeşte documentaţia cadastrală pentru prima înscriere în cartea funciară a suprafeţei de 702 mp. teren curţi construcţii intravilan, situat în Municipiul Sighişoara, str. Crizantemelor nr.7, anexa nr. 1 la prezenta hotărâre, prin care se propune :

1.dezlipirea terenului înscris în C.F. nr.53584 ( nr. C.F. vechi 9256 A +22) sub nr. top. 3495/4, cu suprafaţa de 16.240 mp. astfel: un lot de teren cu nr top. nou 3495/4/1, în suprafaţă de 212 mp., iar restul de teren va constitui un alt lot de teren în suprafaţă de 16.028 mp. cu nr. top. nou 3495/4/2 ;

2. alipirea imobilului teren nou format în suprafaţă de 212 mp. cu terenul înscris în C.F. nr. 53337 (nr. C.F. vechi 9256(A+30)), sub nr. top. 3495/12, în suprafaţă de 490 mp.

3. pe imobilul nou format în suprafaţă de 702 mp. cu nr. top. 3495/12 şi 3495/4/1, care se va înscrie într-o carte funciară nouă se va evidenţia construcţia - C1- centrală termică.’’

Art.2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar 

        Contrasemnează/Avizat pentru legalitate

SECRETAR,








                Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Direcţia administrarea patrimoniului ;

1 ex. Arhitect şef

9 ex. AF/FM

